رفیق منزل

رفیق منزل،کل ہند طلباء تنظیم ایس آئی او انڈیا کا ترجمان رسالہ ہے۔یہ رسالہ  نظریاتی اور  فکری تحاریر کے لئے مشہور ہے۔اس میں   جدید و قدیم موضوعات پر اسلامی نقطہ نظرسے پر مغز تحریریں  شائع ہوتی رہی ہیں۔ اس کے متعدد کالمز میں ادبی فن  پارے، حالات حاضرہ، کتابوں کا تعارف وغیرہ شامل ہوتےہیں۔ رفیق منزل کی ویب سائٹ پر اس کا تعارف  کچھ یوں ہے،

"رفیقِ منزل طلباء و نوجوانوں  کی بزمِ فکر و نظر ہے۔ ادارہ رفیقِ منزل اس پورٹل اور ماہنامہ شماروں کے ذریعے فکری، تعلیمی، سماجی اور سیاسی موضوعات پر گفتگو کا پلیٹ فارم مہیا کرتا ہے جو درپیش چیلنجز کے پیشِ نظر بہتر راہیں تلاشنے کی ایک کوشش ہے۔ یہ نئے قلم کاروں کے لیے ایک خوبصورت تجربہ گاہ بھی ہے اور دانشوران و محقیقین کی تحریروں کا خزینہ بھی۔"

رفیق منزل  کا اجراء 1987 میں ہوا اور منور حسین فلاحی اس کے پہلے مدیر تھے جنہوں نے 1990 تک کی ادارت کے فرائض انجام دئے۔ رفیق منزل کے موجودہ مدیر مبشر الدین فاروقی ہیں اور اسامہ اکرم معاون مدیر ہیں۔